**GRAD ZADAR**, Narodni trg br. 1, 23 000 Zadar, OIB: 09933651854, kojeg zastupa gradonačelnik Božidar Kalmeta, dipl. ing. (u daljnjem tekstu: **Grad Zadar**) s jedne strane,

 i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,Zadar, OIB:\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ koju zastupa, \_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: **Korisnik**) s druge strane,

sklopili su

**UGOVOR O FINANCIRANJU PROJEKTA/PROGRAMA**

**Članak 1.**

 Po okončanju postupka Javnog natječaja za sufinanciranje programa/projekta iz područja socijalne skrbi i zdravstva i ocjene pristiglih prijedloga, Gradonačelnik Grada Zadra donio je \_\_\_\_\_\_\_\_\_\_\_\_\_\_\_\_\_2017. godine Odluku o odabiru prihvatljivih programa/projekata.

 Sukladno Odluci iz prethodnog stavka, Grad će (su)financirati program/projekt: \_\_\_\_\_\_\_\_\_\_\_\_\_ kojeg je prijavio Korisnik, iznosom do najviše \_\_\_\_\_\_\_\_\_\_\_\_\_ kn.

**Članak 2.**

 Ovim Ugovorom reguliraju se međusobni odnosi između Grada i Korisnika vezanih uz sufinanciranje navedenog programa/projekta, tijekom 2016. godine.

**Članak 3.**

 Korisnik se obvezuje provesti sve aktivnosti u skladu s dostavljenim Prijedlogom programa/projekta i pravilima struke, počevši od dana zaključivanja ovog Ugovora do zaključno 31. prosinca 2017. godine.

**Članak 4.**

 Sredstva navedena u članku 1. stavka 2. ovog Ugovora mogu se koristiti isključivo u skladu s troškovnikom, dostavljenim uz Prijedlog programa/projekta, koji se prilaže uz ovaj Ugovor i čini njegov sastavni dio.

**Članak 5.**

 Sredstva će se doznačivati na žiro račun Korisnika broj\_\_\_\_\_\_\_\_\_\_\_\_\_\_\_\_\_\_\_\_\_\_\_, a na temelju dostavljenih Zahtjeva za isplatu koje Korisnik upućuje Gradu. Zahtjev mora sadržavati specifikaciju svih troškova za provedbu aktivnosti za razdoblje na koje se Zahtjev odnosi.

**Članak 6.**

 Korisnik se obvezuje dostaviti Gradu opisano i financijsko završno izvješće o provedbi Programa/Projekta, najkasnije do 01. ožujka 2018. godine, s tim da Grad zadržava pravo zatražiti izvješće i ranije od navedenog termina, u vidu privremenog izvješća.

 Izvješća se dostavljaju na posebnim obrascima koji su sastavni dio Natječajne dokumentacije.

**Članak 7.**

 Korisnik se obvezuje Odjelu gradske uprave za socijalnu skrb i zdravstvo omogućiti nadzor nad provedbom Projekta/programa i tom prigodom pružiti svu potrebitu pomoć.

 Nadzor se provodi neposredno putem službenika Odjela, bez prethodne najave Korisniku, uvidom u financijsku dokumentaciju te tijek i način provedbe Projekta/programa na licu mjesta.

**Članak 8.**

 Korisnik se obvezuje u svim aktivnostima usmjerenim na promociju Programa/Projekta (odnosi s medijima, izrada informativnih, edukacijskih i komunikacijskih materijala i tome sl.) primjenjivati vizualni identitet Grada.

**Članak 9.**

 Ugovorne strane suglasno utvrđuju da će se njihova međusobna komunikacija, vezana za provedbu odredbi ovog Ugovora odvijati pisanim putem (pošta, e-pošta)

 Poslove u svezi provedbe ovog Ugovora od strane Grada obavlja Upravni odjel za socijalnu skrb i zdravstvo.

**Članak 10.**

 Grad ima pravo obustaviti dodjelu ugovorenih sredstava ili zatražiti povrat već doznačenih sredstava, uvećanih za zakonsku zateznu kamatu ukoliko Korisnik:

* Nije realizirao Program/projekt utvrđen proračunom, odnosno troškovnikom i Ugovorom
* Sredstva nije koristio namjenski
* Nije utrošio sva odobrena i doznačena sredstva
* Iz neopravdanih razloga nije podnio izvješća (opisno i financijsko) u propisanom roku

**Članak 11.**

 Grad ima pravo i mimo okolnosti iz prethodnog članka obustaviti dodjelu ili smanjiti iznos za provedbu Programa/projekta, definiran ovim Ugovorom i u slučaju da dođe do poremećaja u ostvarenju planiranih prihoda Proračuna Grada za 2016. godinu.

 O okolnostima iz prethodnog stavka Grad se obvezuje obavijestiti Korisnika na vrijeme i to pisanom obaviješću.

**Članak 12.**

 Svaka ugovorna strana zadržava pravo otkazati ovaj Ugovor, pisanom obaviješću, u slučaju kršenja obveza od druge ugovorne strane.

 Grad zadržava pravo otkazati ovaj Ugovor i u slučaju iz članka 11. stavak 1. ovog Ugovora, bez ikakve daljnje odgovornosti prema Korisniku.

**Članak 13.**

Sve sporove koji mogu nastati u svezi s provedbom ovog Ugovora, ugovorne strane nastojat će riješiti sporazumno, u suprotnom ugovara se mjesna nadležnost stvarno nadležnog suda u Zadru.

**Članak 14.**

Za sve slučajeve koji nisu regulirani odredbama ovog Ugovora, Grad i Korisnik utvrđuju da se imaju primjenjivati odredbe Pravilnika o financiranju javnih potreba sredstvima iz proračuna Grada zadra („Glasnik Grada zadra“ broj 11/15)

**Članak 15.**

Ovaj Ugovor stupa na snagu danom potpisa ovlaštenih osoba Grada i Korisnika.

**Članak 16.**

Ovaj Ugovor sastavljen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

U Zadru, \_\_\_\_\_\_ ožujka 2017. godine

**Za Korisnika: Za Grad Zadar:**

**Osoba ovlaštena za zastupanje Osoba ovlaštena od Gradonačelnika:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime Mario Pešut, prof.